**Escriptura de modificació d’espòlits amb alteració de les clàusules d’heretament a favor de fills naixedors, quan el matrimoni no té descendència (article 66 del Decret legislatiu 79/1990)**

**Autora: Olga Cardona Guasch**

Número de protocol ..................

.................. (*lloc*), .................. (*data*), davant meu, Sr./Sra. .................. (*nom i cognoms del notari/ària*),

**COMPAREIXEN**

Els cònjuges,

Sr./Sra. .................., de .................. (*edat*), casat/da en règim de separació de béns, de professió .................., veí/ïna de .................., amb domicili a .................., titular de DNI/NIF.................., de veïnatge civil eivissenc.

Sr./Sra. .................., de .................. (*edat*), casat/da en règim de separació de béns, de professió .................., veí/ïna de .................., amb domicili a .................., titular de DNI/NIF.................., de veïnatge civil eivissenc.

**EXPOSEN**

**I**. Que en data .................. van atorgar capítols matrimonials o espòlits davant el notari/ària .................., amb el número de protocol ................... .

**II.** Que, en el pacte segon dels espòlits esmentats, els compareixents, que aleshores encara no havien contret matrimoni i no tenien descendents comuns, varen convenir el següent:

*Segon. Els futurs cònjuges estableixen heretament de tots els seus béns a favor del fill que més ben vist els serà, tot seguint els criteris següents: ...... [[1]](#footnote-1)*

**III.** Que els compareixents van contreure matrimoni a .................. (*lloc*), en data .................., i que no han tingut descendència.

**IV.** Exposat el que antecedeix, i d’acord amb el que disposa l’article 66.7 de la Compilació del dret civil de les Illes Balears, el Sr. .................. i la Sra. ..................

**ATORGUEN**

***Primer*. Ineficàcia del pacte segon dels espòlits atorgats en data ......... per mutu dissens**

Els compareixents convenen de mutu acord deixar sense efecte el pacte segon dels espòlits que varen atorgar en data ........., en què es convenia un heretament a favor dels fills naixedors del que aleshores era el seu projectat matrimoni.

***Segon*. Pacte successori entre esposos**

Els cònjuges .................. substitueixen el pacte segon que acaben de deixar sense efecte en els espòlits de data ........, per un nou pacte segon mitjançant el qual s’institueixen mútuament hereus l’un a l’altre, en els termes següents:

“El Sr. .................. i la Sra. .................. s’institueixen mútuament hereus universals, de manera que el cònjuge viudo esdevingui propietari de tots els béns, drets i accions que tingui l’altre el dia de la seva mort”.

***Tercer.* Efectes de la modificació d’espòlits**

La modificació dels espòlits atorgada en aquesta escriptura no perjudica els drets adquirits de bona fe per terceres persones.

(*signatura del notari/ària*)

*Nota: aquest formulari s’ha elaborat gràcies a la col·laboració del Govern de les Illes Balears. L’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*

1. Tradicionalment, els criteris per a designar hereu en espòlits eren els de primogenitura i masculinitat. [↑](#footnote-ref-1)